Mites oor vroue in die werkplek die nek ingeslaan - Jou Werk | Solidariteit WêreldJou Werk | Solidariteit Wêreld
Tuis › AF › Mites oor vroue in die werkplek die nek ingeslaan
Mites oor vroue in die werkplek die nek ingeslaan
Vrydag, Augustus 21st, 2015
Alhoewel oor die algemeen geglo word dat vroue deesdae 'n knusser plek in die loopbaanson beklee, toon navorsing steeds dat hoe hoër die bestuursvlakke in maatskappye, hoe laer die proporsie vroue. Inge Strydom het ontdek dat verskeie heersende mites oor vroue in die werkplek tot hierdie fenomeen mag bydra.
Die artikel "Factors Influencing Women Managers' Success" wat in 21st Century Management: A Reference Handbook, gepubliseer is, bespreek verskeie faktore wat vroue daarvan weerhou om in die werkplek suksesvol te wees. Hierdie faktore lei tot verskeie mites oor vroue in die werkplek, waarvan die meeste misleidend is.
Vroue is geneig om minder in hul loopbane te belê
Volgens die artikel steek daar min waarheid in hierdie argument. In die Verenigde State en baie ander lande behaal vroue nou universiteitsgrade teen 'n hoër tempo as mans. Met betrekking tot baccalaureus-grade, is hierdie neiging in die VSA alreeds sigbaar sedert 1981–1982.
Vroue verkies vroulike werkskulture
Onlangse studies dui aan dat beide manlike en vroulike bestuurders werkskulture verkies wat tradisionele manlike waardes soos wedywering, inspanning en werksdruk bo vroulike werkskulture beklemtoon.
Vroue wil meer aandag aan die gesin wy
Nog 'n mite wil dit hê dat vroue se fokus geneig is om meer ingestel te wees op die gesin in plaas van op die beplanning van hulle loopbaan. Oor die algemeen word geglo dat vroue minder waarskynlik vir kursusse sal aanmeld wat hulle loopbane later sal bevorder. Dit wil egter blyk dat omdat al hoe meer vroue inskryf vir MBA-programme en ander tipes besigheidsonderrig, hierdie stelling nie veel waarheid inhou nie.
Vroue is swakker leiers as mans
Nog 'n mite is dat mans meer natuurlike en effektiewe leiers is. Volgens die artikel is daar geen empiriese bewys om hierdie aanname te substansieer nie. Vroue kan dus net so goed, indien nie beter nie, daarin wees om mense en maatskappye effektief te lei. In der waarheid dui Forbes.com, research aan dat van die maatskappye wat finansieel goed vaar, 'n groot persentasie deur vroue gelei word, in teenstelling met dié wat finansieel misluk.
Hierdie artikel het oorspronklik in die Solidariteit Tydskrif verskyn. Klik hier om die Solidariteit Tydskrif se webblad te besoek.
What does the Bible say about feminism? Should a Christian be a feminist? – http://www.gotquestions.org/feminism-Christian-feminist.html